
Patuloy na palakasin ang mga 
rebolusyonaryo at progresibong pwersa! 
Isulong ang mga pakikibaka ng mamamayan 
habang patuloy na nilalabanan 

ang mga pakana ng kampong Estrada! 


abilis ang pagsambulat ng makabuluhang mga pang- 

yayari nitong huling mga araw: Inaresto si Estrada 

noong Abril 25 matapos siyang sampahan ng kasong 

pandarambong at iba pang kasong kriminal, tinipon 
ng kampong Estrada ang malaking pwersa sa EDSA nitong huling 
linggo ng Abril: isinugod sa Malakanyang ang mga pwersang ito 
nitong Mayo 1: at kaagad ginamit ng kampong Macapagal-Arroyo 
ang pagkakataong ito upang maglunsad ng ganting-salakay sa 
katunggaling kampong Estrada. 

Nasa likod ng mga ito ang mga sumusunod: ang inabot ng 
pagsusulong ng mga paglaban ng mamamayan sa napatalsik na 
pangkating Estrada, ang pagtindi at paghantong sa lantad na karahasan 
ng salpukan sa pagitan ng pangkating Estrada at ng rehimeng kampong 
Macapagal-Arroyo, at ang pansamantalang pangingibabaw ngayon ng 
huli. Higit na tumampok sa naturang mga pangyayari ang katindihan 
ng problema sa karalitaan at kaapihan ng malawak na masa ng 
sambayanan, laluna sa panig ng masang anakpawis, at ang kakagyatan 
ng kinakailangang resolusyon sa mga ito. 

Ang patuloy na pagkatalo ng kampong Estrada, 
pananatiling banta nito, higit na pag-igting 
ng bangayan sa hanay ng mga reaksyunaryo 


agumpay pangunahin ng 

| rumagasang kilusang masa 

at pag-aalsa noong Pebrero 

ang pagpapatalsik sa rehimeng 

Estrada. Tagumpay rin ng kilusang 

masa ang pagkakaaresto kay 

Estrada at mga mayor niyang 

kasapakat. Matapos ang naunang 

pag-aalinlangan, ipinatupad ito 

ng rehimeng Macapagal-Arroyo 

sa puspusang paggigiit ng mga 

rebolusyonaryo at progresibong 
pwersa at mamamayan. 

Ang tagumpay sa pag-aaga- 
wan nila ng kampong Estrada 
sa poder nitong Mayo 1 ay 
angkin sa partikular ng rehimeng 
Macapagal-Arroyo. Gayunman, 
may responsibilidad rin ang rehi- 
men sa paglikha ng sitwasyong 
nagbunsod ng kaguluhang ito. 

Naging posible ang tangkang 
muling pag-agaw sa poder bunga 
ng mahabang panahon ng pagpa- 
patumpik-tumpik at pag-uurong- 
sulong ng rehimeng Macapagal- 
Arroyo sa pagsasampa ng kaso 
at pag-aresto kay Estrada at 
mga kasapakat niya. Sa gayon, 
naging maluwag ang kalagayan 
para makapaghanda ang kampong 
Estrada, makapagmaniobra at 
makapagtipon ng mga pwersa at 
rekurso. Kaalinsabay, tuluy-tuloy 
ang iba't ibang ligal at pailalim 


na maniobra nina Estrada para 
harangin ang paglilitis sa kanila at 
pilitin ang nakaupong rehimen na 
makipagkompromiso. 

Ang pag-aresto kina Estrada 
ay humamon sa mga pwersang 
maka-Estrada para kaagad na isa- 
gawa ang planong marahas na 
agawin ang poder at itayo ang isang 
military o civilian-military junta, 
kundi man ibalik si Estrada sa 
pagkapresidente. Nagkumbina ito 
sa minimum na layuning makapiga 
ng paborableng mga konsesyon 
mula sa isang nadestabilisang rehi- 
men bago ang eleksyon. Sa loob 
ng ilang araw, nagbuhos sila ng 
ilang bilyong piso para sa tangkang 
ito. 

Bahagi nito ang paglulunsad 
ng kudeta sa pamamagitan ng mga 
hawak pa at inaasahang maaakit 
nilang pinuno at pwersa ng PNP at 
AFP. Pangunahin na rito ang mga 
hawak pa ni Gen. Panfilo Lacson 
sa PNP at ang mga hawak pa ni 
Col. Gregorio Honasan na bahagi 
ng RAM-Guardians. Kaakibat din 
ng plano ang pagsubo ng mga 
natipon nilang masa sa EDSA 
para magsilbing battering ram sa 
atake sa Malakanyang at pamain 
sa madugong pananalakay sa 
rehimen. 

Ngunit kinapos ang natipon 

nilang armadong pwersa. Ginamit 
ang panunuhol para kumbinsihin 
ang mga pinunong militar at pulis 
na humahawak ng mga kumand 
na bumaligtad, na siya ring isang 
dahilan ng pagsingaw ng plano. 
Maagang natiktikan ng rehimen 
ang mga tao at galaw sa likod ng 
planong kudeta at nakagawa ito 
ng mga paghahanda at hakbangin 
upang biguin ito. Gayundin, sa 
bisperas ng pagsalakay sa Mala- 
kanyang, kapalit ng mga konsesyon 
ay nahimok din ng rehimeng 
Macapagal-Arroyo ang Iglesia Ni 
Cristo at El Shaddai na limitahan 
ang pagtulong sa kampong Estrada 
at sa planong destabilisasyon. 

Nasugpo ang atake sa Mala- 
kanyang sa pamamagitan ng 
superyor na armas at kontra-atake 
ng militar at pulis. Ang mga 
nagpasimuno sa atake ay kinasuhan 
ng rebelyon, pakikipagsabwatan 
para sa rebelyon at sedisyon, 
may mga ikinulong at yaong 
mga nagtago ay idineklarang mga 
pugante. 

Ang nabigong kudeta at atake 
sa Malakanyang ay desperadong 
hakbang ng kampong Estrada bunga 
ng sunud-sunod at napipinto pang 
higit na pagkatalo sa pakikipagtuos 
sa nakaupong rehimen. Maasahang 
ibayo pang magiging marahas ang 
mga salpukang ito sa darating 
na panahon lalupa't patuloy na 
lumalakas ang panawagan at 
pakikibaka ng mamamayan para 
parusahan sina Estrada. 

Matinding bigwas ang tinamo 
ng kampong Estrada sa bigong 
pagsalakay nila sa Malakanyang. 
Higit na lumakas ang kamay ng 
pangkating Macapagal-Arroyo 
laban sa kampong Estrada. Sinasa- 
mantala niya ito ngayon para higit 


na ilampaso ang kampong Estrada, 
tiyaking mananalo sa darating 
na eleksyon at konsolidahin ang 
sariling lakas. 

Kaakibat ng pagsupil sa 
mga pwersang maka-Estrada ang 
pagdedeklara ng state of rebellion 
sa Metro Manila. Isinagawa ang 
mga mapanupil na hakbangin, 
kabilang ang pag-aresto nang 
walang warrant, pagtatayo ng 
mga tsekpoynt, pagsona sa mga 
maralitang komunidad at pagba- 
bawal ng anumang aksyong masa 
sa tapat ng Malakanyang. Inamin 
ni Macapagal-Arroyo na ang 
idineklara niyang state of rebellion 
sa Metro Manila ay maaaring 
humantong sa tahasang deklarasyon 
ng batas militar kung hindi pa 
huhupa ang sitwasyon. Nitong 
Mayo 7, binawi rin ng rehimen ang 
deklarasyon ng state of rebellion 
nang matiyak na nasa kontrol na 
nito ang mga pangdestabilisang 
pagkilos ng mga pwersang maka- 
Estrada. 

Kaalinsabay nito, isinagawa 
ng rehimeng Macapagal-Arroyo 
ang mga lihim na negosasyon sa 
Iglesia ni Cristo, sa El Shaddai 
at mismong kay Estrada bago at 
pagkatapos ng Mayo 1 sa tangkang 
ihiwalay ang mga lider ng planong 
pag-agaw sa poder. 

Hindi pa nareresolba ng 
pansamantalang pagkatalo ng 
kampong Estrada ang pag-igting 
ng bangayan sa hanay ng mga 
reaksyunaryo. Ubus-ubos ang 
itinaya ng kampong Estrada 
sa pambato nilang si Estrada. 
Kaya ginagawa nila ang lahat 
upang harangin ang paglilitis at 
pagpaparusa kay Estrada at iba 
pang sinampahan ng mga kaso. 
Sa kabilang panig, isinasagawa 

ng kasalukuyang rehimen ang 
mga hakbanging tumutugon sa 
malakas at laganap na panawagang 
parusahan sina Estrada, kaakibat 
na rin ng hangarin nilang lubusin 
ang kontrol sa poder, pribilehiyo 
at pakinabang. 

Hindi tatantanan ng pang- 
kating Estrada ang nakaupong 
rehimen. Ngayon ay higit itong 
natutulak sa karahasan. Malaki 
pa ang reserbang kakayahan ng 
kampong Estrada at patuloy na 
gagawa ito ng mga plano at paraan 
at magbubuhos ng pwersa at rekurso 
para makabawi at makabalik sa 
poder. Muli itong magtitipon ng 
pwersa at maghihintay ng tamang 
panahon at tyempo. Magpapatuloy 
at maaaring bumulwak muli sa 
marahas na bakbakan ang kampong 
Estrada at kampong Macapagal- 
Arroyo. 

Sa ganitong kalagayan, patu- 
loy ang sabay na pagpapatupad ng 
rehimen ng paggamit ng kamay 
na bakal at pakikipagkompromiso 
kina Estrada upang manyutralisa 
kundiman tuluyang mapawi ang 
peligro mula sa hanay nila. 
Kailangan ang patuloy na pagma- 
matyag sa iba pang pakikipag- 
areglo at akomodasyong maaaring 
gawin ng rehimen sa kampong 
Estrada. 

along mainam para sa 

| pagsusulong ng rebolusyon 
ang inabot ngayong ibayong 
katindihan ng kontradiksyon sa 
hanay ng mga reaksyunaryo at 
lubos na kaguluhan ng kabuuan 
ng reaksyunaryong sistemang 
pampulitika sa bansa. Sa harap ng 
ganitong kalagayan, higit nating 
palakasin ang mga pwersa ng 
rebolusyon at pahinain ang kaaway 
sa pamamagitan ng pagpapalakas 

ng rebolusyonaryong pagkilos at 
nagkakaisang prente, pag-iibayo 
ng atake natin sa kaaway at 
pagpapaigting pa sa kanilang mga 
hidwaan, kaakibat ng pagsusulong 
ng mga pakikibakang masa at 
armadong pakikibaka. 

Samantalang hindi tayo naglu- 
lubay sa paglaban sa mga pakana 
ng kampong Estrada, kailangang 
patuloy nating labanan sa kabuuan 
ang naghaharing reaksyunaryong 
estado at sistema at ang mga kontra- 
rebolusyunaryo at anti-mama- 
mayang patakaran at gawain ng 
naghaharing rehimen. Kailangang 
mahusay na pagkumbinahin ang 
aktibong pangunguna sa mga 
kampanya, alyansa at aktibidad 
para singilin si Estrada at mga 
kasapakat niya sa mga kriminal 
nilang pananagutan, itaguyod 
ang mga makatarungang daing at 
pakikibaka ng masa, at magpalawak 
at magpalakas ng nagkakaisang 
prente sa magkaakibat na pagsusu- 
long ng mga layuning ito. 

Kaisa natin sa ngayon ang 
maraming anti-Estradang pampu- 
litikang pwersa at tunguhin sa 
laban para hadlangang makabalik 
sa poder ang kampong Estrada, at 
sa paniningil para sa mga kriminal 
na pananagutan nito. Hanggang sa 
isang antas, maibibilang rito ang 
kampong Macapagal-Arroyo. 

Gayunman, kailangang iwasan 
nating mabuslo o mabitag sa 
burges repormistang balangkas 
ng “pagsuporta sa gubyernong 
Macapagal-Arroyo para ipreserba 
ang mga tagumpay ng EDSA 2”, 
“pagsang-ayon sa deklarasyon ng 
state of rebellion para ipagtanggol 
ang batas at kaayusan”, at mga 
katulad nito. Kailangang tuluy- 
tuloy na panghawakan ang saligang 

usapin na ang rehimeng Macapagal- 
Arroyo ang papet na tagapangasiwa 
ng reaksyunaryong estado at 
pangunahing instrumento ngayon 
sa pagsasamantala, pagpapahirap 
at pang-aapi ng imperyalismo at 
lokal na mga reaksyunaryo sa 
mamamayang Pilipino. 

Sa ngayon, dahil walang 
signipikanteng mga konsesyon na 
ibinibigay ang rehimeng Maca- 
pagal-Arroyo para iangat ang 
kabuhayan ng mamamayan, walang 


umiiral na sapat na dahilan at 
makabuluhang batayan para itrato 
ito bilang taktikal na alyado. 
Samantala, nagpapatuloy ang 
matinding bangayan sa hanay 
ng mga reaksyunaryo, ang di pa 
tapos na laban natin sa pangkating 
Estrada, ang laban din natin ngayon 
sa naghaharing rehimen, at ang 
higit pang pagsusulong sa kabuuan 
ng pakikibakang bayan. Maaari 
pang humantong ang mga ito sa 
iba't ibang hugis at direksyon. 


Pagtampok ng problema sa karalitaan 
at kaapihan ng masang anak-pawis 

at ang humihiyaw na pangangailangang 
kagyat nang harapin at resolbahin ito 


ng mga nalinlang at isinubo ng kampong 
A ini sa pagsugod sa Malakanyang ang 

siyang nagtamo ng mga bigwas mula sa 
kontra-atake ng mga militar at pulis. Habang 
isinusubo sa atake ang mga pwersa nila, kumalas 
sa eksena ang mga pasimuno ng salakay sa 
Malakanyang para iligtas ang mga sarili, sumilong 
sa ginhawa ng kani-kanilang tahanan at maghugas- 
kamay sa kanilang pangunahing responsibilidad 
sa pangyayari. 

Para sa kanilang pagtatangkang agawin ang 
reaksyunaryong poder, ginamit ng kampong Estrada 
na pambala sa kanyon ang malaki-laking bilang 
mula sa natipon nilang pwersa sa EDSA. Ang 
pinakamatigas at pinakamalaking bahagi ng mga 
ito ay mga tagasunod, mga bayaran at lumpen na 
hinakot ng mga pulitikong maka-Estrada. 

Nalinlang at namobilisa ng mga pulitikong 


Ang Bayan ” Mayo 6, 2001 


ito ang malaking bilang ng maralitang lunsod at 
iba pang malaproletaryado sa lunsod at kanayunan 
sa pamamagitan ng pagpapamudmod ng salapi 
at paggamit ng “maka-mahirap” na demagohiya, 
bukod sa iba pang pang-akit. Si Estrada diumano'y 
kumakatawan sa masang naghihirap. Nananawagan 
siya at ang mga pulitikong maka-Estrada ng 
“digmaan ng mahihirap laban sa mayayaman”, 
samantalang kabilang sila sa pinakamalalaking 
burukrata kapitalista at burges kumprador. Ang 
mga nalilinlang nila ay dumaranas ng matinding 
kahirapan at kaapihan, habang nagbubuhay-hari 
at nagpapakasasa naman si Estrada, mga pamilya 
at kroni niya sa pandarambong at pagnanakaw ng 
bilyun-bilyong piso mula sa mamamayan at sa 
kaban ng bayan. 

Ang malawakang panlilinlang na nagagawa ng 
kampong Estrada sa mga dukha at ang malaki-laking 

bilang ng mga napakilos mula sa 
hanay nila para sa tangkang ibagsak 
ang gubyernong Macapagal-Arroyo 
ay palatandaan ng inabot nang sidhi 
ng krisis pangkabuhayan, laluna 
para sa masang anakpawis. Masidhi 
ang kanilang galit sa dinaranas na 
gutom at kahirapan, at matindi ang 
pagnanais na makaahon mula rito. 
Ibinaling ito ng kampong Estrada 
sa “mayayaman sa Makati na nasa 
likod ni Macapagal-Arroyo” upang 
gatungan ang imbing pakana nitong 
makabalik sa poder. 

Malisyosong inangkin ng 
kampong Estrada ang papel bilang 
tagapagdala ng “digmang makauri”. 
Binaluktot ang kahulugan nito 
upang palabuin ang esensyal 
na rebolusyonaryong nilalaman 
at pagsilbihin ito sa kanilang 
reaksyunaryong layunin. Ikinalat 
ang bulag na galit sa sinumang 
itinuturing na “elitista” kabilang ang 
petiburgesyang dumaranas din ng 
pang-aapi sa ilalim ng kasalukuyang 
sistema. Kailangang ilinaw ng 
mga rebolusyonaryong pwersa ang 
kahulugan ng “digmang makauri” 
sa pamamagitan ng pagpapakita ng 
obhetibong hanayan ng mga uring 
inaapi at nang-aapi sa ilalim ng 
kasalukuyang sistemang panlipunan, 
at ang tungkuling pagkaisahin ang 
lahat ng api laban sa imperyalismo 
at mga reaksyunaryong naghaharing 
uri. 

Ang lawak ng nagawang 
panloloko ni Estrada ay nagbibigay- 
diin sa laki at kakagyatan ng 
tungkulin nating imulat, organisahin 
at pakilusin ang masa ng samba- 
yanan, laluna ang batayang masa, 
para sa kanilang kapakanan at sa 
rebolusyon. Kailangang bigyang-diin 
ang paggigiit sa mga kongkretong 
kalutasan sa mga kagyat na hinaing 

at isyu ng masang anakpawis, 
katulad ng pagtataas ng sahod ng 
mga manggagawa, pagsusulong ng 
antipyudal na kilusang masa sa 
kanayunan, pagtataguyod sa interes 
ng mga maralitang lunsod at 
iba pa at sa mga makabuluhang 
pagbabagong makatutugon sa hirap 
na kalagayan at matinding 
pangangailangan ng maralitang 
mamamayan. Kaalinsabay nito, 
kailangang maipamalas sa masa 
ng sambayanan na ang tunay at 
pangmatagalang solusyon sa mga 
problema nila ay nasa pagkilos nila 
para iahon ang sarili at ang kanilang 
uri at sa pagsasanib ng mga hinaing 
at interes nila sa rebolusyonaryong 
simulain at pagkilos. 

Ang mabilis na kumpas ngayon 
ng mga makabuluhang pangyayari, 
ang pagtalas ng mga isyung 
panlipunan, ang sigla ng mama- 
mayan sa pagtitipon, pagpapahayag 
ng mga hinaing at paghahangad 
ng mga kalutasan sa mga isyung 
ito ay pawang batayan para sa 
malaking pagsulong ng rebolusyon. 
Naghahanap ang mamamayan ng 
mapagpasyang kalutasan sa kanilang 
mga saligang suliranin, na hindi 
niresolba ng EDSA 1 at EDSA 2 at 
laluna ng hungkag na islogang “Erap 
para sa mahirap” ng tinaguriang 
EDSA 3. 

Kailangang masapul at masa- 
mantala ng mga rebolusyunaryo at 
progresibong pwersa ang ganitong 
kalagayan at tuluy-tuloy na pasig- 
lahin ang demokratikong kilusang 
masa hinggil sa mga kagyat at 
saligang isyung panlipunan. Sa 
gayon, makakamit ng kilusang 
masa ang mas makabuluhang mga 
tagumpay at pakinabang na di 
kayang abutin ng kahit ilang pag- 
aalsa sa EDSA. 


Ang mabilis 

